מנהל התפעול של טבע ישראל: "אין לנו אפשרות לגרירת רגליים - ננהל את הפיטורים בהתאם לערכי טבע"
ספינת הדגל הישראלית טבע +1.91% טבע 6,390 +1.91% בסיס:6,270 פתיחה:6,389 גבוה:6,440 נמוך:6,362 תמורה:9,215,157 לעמוד ציטוט חדשות גרפים פרופיל חברה המלצות כתבות נוספות בנושא: חזרה בסוף השבוע האחרון שנים לאחור ביומיים סוערים במיוחד לאחר שהחברה גילחה 11 מיליארד דולר בעקבות הדו"חות שחשפו מצב קשה מהידוע למשקיעים. המניה מתרסקת כעת ב-19% בבורסה בתל אביב בהמשך לנפילות בניו יורק. בצל הפיטורים שטבע צפויה לבצע, עובדיה עלו היום לכנסת לדיון שהתקיים בוועדת הכספים בעניין. לאחר דיון סוער הומלץ לטבע לא לפטר עובדים עד אחרי החגים.
דוד לוסטיג, סמנכ"ל ומנהל התפעול של טבע, בוועדת הכספים: "מעוניינים להידבר עם העובדים וההסתדרות, אך אין לנו אפשרות לגרירת רגליים. המשבר הקשה ביותר בטבע ב-2017. אנו נמצאים בצו השעה. אנו לוקחים בחשבון את הדברים וננהל את הדברים בצורה מסודרת בהתאם לערכי טבע".
בשלב זה קמה סערה בוועדת הכספים בנוגע להגדרה מהם אותם "ערכי טבע"?
לוסטיג המשיך: "עד היום טבע לא ביצעה פיטורים ללא הסכמת הוועד. אבל אין לנו אפשרות לגרירת רגליים. חוקי המשחק בתעשייה מאד פשוטים ואכזריים. ברגע שמפעל הופך ללא תחרותי מפה המדרון חלק. אנו נשב עם ההסתדרות בצורה עניינית".
גפני: "לא תפטרו עד אחרי החגים לפחות".
לוסטיג: "משנת 2014 אנו נמצאים עם ההסתדרות בהליך, פתחנו ב-2015 הליך פרישה מרצון וכל העובדים שנענו לבקשה זו יצאו מהארגון. לצערי מיצינו את התהליך הזה עד תום. אין טעם להמשיך ולגרור רגליים לטובת הפעילות שלנו. אין לנו שום כוונה לבצע דלת מסתובבת עם עובדי קבלן. כל הליך של קליטת עובדים בטבע מתחיל בניוד פנימי. אנו מחפשים עשרה מפעילים סטריליים כבר חצי שנה. אנו נקלוט כעת גם חיצוניים. כי מפעיל סטרילי לוקח לנו 12 חודשים להכשיר והשקענו כבר הרבה".
אלירן קוזליק, יו"ר עובדי טבע: "אין ספק שזו תקופה קשה ולא פשוטה אבל אסור לנו לשכוח שחברת טבע עדיין רווחית. ראינו את מה שהולך לקרות. לא סתם הוכרז לפני שבועיים סכסוך עבודה לפטר 350 עובדים. היו ישיבות לא ממצות, ביקשנו נתונים ולא קיבלנו אותם לגבי מספר המפוטרים. מדינת ישראל לא הוזכרה בהפסדים של טבע, דובר על אתרים בהן כשלה טבע. יש משוואה שצריך לפצח, לא יכול להיות שמניה נופלת ומפטרים עובדים"
"אתר כפר סבא הוא מאד חשוב לטבע, אנו מייצרים מעל 12% מהרווחים העולמיים של טבע, כך שלא מסתדר לי מספר המפוטרים עם המצב הקיים. אני חוזר ואומר, הניהול הוא ניהול לא נכון, לצערי נעשו רכישות כושלות. אנו באים לעבודה ומייצרים את מה שאומרים לנו, לא יכול להיות שנעשים רכישות וברגע שאחת מהן מוצלחת המנהלים מקבלים בונוסים, מעניקים ודיבידנדנים. ברגע שהיא לא מוצלחת אומרים לעובדים "לכו הביתה". המצב לא יכול להמשך ככה, טבע נכשלת בניהול והעובדים משלמים את המחיר. טבע היא חברה רווחית, כל חברה בעולם היתה מסכימה לרווח כזה. זה שהמניה צנחה - זה לא בידיים שלנו".
שרגא ברוש: "טבע זו חברה גלובלית, על מה שטבע יכריזו פה, מחר בבוקר יבקשו ממנה בפרלמנט אחר להכריז את אותו הדבר. אנו נעשה את זה באחריות תוך היוועצות אמיתית".
איציק שמולי: "עד היום טבע היא ספינת הדגל של ישראל ולא של הולנד".
ברוש: "בתקנון כתב מי שייסד אותה, שהמנכ"ל יגור פה וזה לא פשוט עם 57 אלף עובדים בעולם. תנו לחברה להתנהל, תסתכלו לה בעיניים תנו להם להגיע להסכמות עם העובדים. אם שני הצדדים מתכוונים לעשות כך אז צריך לתת להם את הזמן".
שלי יחימוביץ": "חבורה של שלומיאלים שמכנים את עצמם מנהלים ולוקחים משכורות עתק הפכו את החברה היצרנית הטובה לחברה שעושה השקעות כושלות. חשבתי על קיצוץ בשכר של פטרבורג ושל שכר בדרג הניהולי. איזה ערך מגולם כאן הדיוק? אני קוראת לעובדים לא לעשות הנחות ולתבוע מכולם נוכחות שיא ומאבק שיא בעניין הזה".
יוסי יונה: "אפשר שהחברה רוצה לנצל את המשבר כדי לשנות את דפוסי התעסוקה בישראל, לפטר אנשים מאוגדים ולהביא במקומם אנשים לא מאוגדים. מתפקידנו לעקוב מקרוב, שכן אנו הציבור הישראלי מושקעים עד צווארנו בחברה ולכן יש לנו זכות להיכנס לעובי הקורה ולהבטיח שההסדר יהיה לטובת העובדים".
מיקי רוזנטל: "בשום מקום בעולם טבע לא קיבלה הטבות מס כמו בישראל, ובהתאם אנו לא יכולים לאפשר קיצוץ רוחבי. התרומה של המפעלים בישראל לרווחיות של טבע היא כ-25% בעוד שהיא מעסיקה פה 8%. אז היפה ההיגיון? החברה לא יכולה להתייעל רק אל גבם של העובדים. לא נעשה אסקלציה מול החברה ונאיים עליה אבל החברה צריכה להודיעה שוועדת הכספים היא בתמונה וטבע לא תהיה פטורה מלהודיע לה לגבי התהליכים".
גפני סיכם את הדיון: "היו פעילויות עסקיות בהן אנו לא יכולים להתערב. למה השקיעו בחברות כושלות? זה לא עסק שלנו. אנו יודעים שלטבע יש משבר עולמי כאשר העובדים לא אשמים בזה. אנו לא נרצה לעובדים יפוטרו. אנו בוועדת הכספים עזרנו לחברה הרבה יותר מאשר חברות אחרות. סביר להניח שטבע תתאושש. אם היינו חושבים שהיא הולכת להתרסק לחלוטין אז לא היינו מקיימים את הדיון. אני מבקש לא לפטר עובדים עד אחרי החגים. אני לא רוצה לאיים על טבע, היא תצטרך אותנו בהמשך. אנחנו נעזור לכם אם אכן אנו רואים שטבע מדווחת לנו כל שבוע לגבי הליך הפיטורים".
חצוף. חילקו משכורות עתק לבכירים. עכשו מפטרים עובדים.
סטלין היה גאה בכם.
כתבה? בסדר הבנו כבר שיש להם חברים "עתונאים" אצלכם שדואגים שהשטויות שהם אומרים יתפרסמו אבל ראבק. די יש גבול לכמה אתם חושבים שאנתנו מטומטמים. לא יותר מקצועי להביא תגובה מאיזה מנכ"ל או דירקטור שיודע על מה מדבר ויצר שקל או שניים בחיים מה ששני אילו לא עשו בחיים?
יש משהו מאוש בעייתי שמנכ"ל נוטל אשראי הגדול על החברה, מקבל שכר של עשרות מיליוני ש"ח בשנה ויוצא עם הון גדול. הדירקטוריון היה אמור לוודא שכזה מצב לא יקרה. ולהערכתי לא עשה. טבע נענשת על קניה באשראי בדיוק כמו הטייקונים של הנדלן של 2006 - אתה יכול לקנות זבל בכסף שיש לך ולא באשראי. טבע ידועה ככזו שמשלמת רע מאוד לעובדים אבל מאוד בנדיבות להנהלה. כשאני דיברתי עם עובד לשעבר שסיפר שהרוויח פי 3 בחוץ כבר אז הבהיר לי שטבע בדרך מטה. במקום לקושש כמה עשרות מיליונים מפטורי 350 עובדים שיוציא מכתב מעו"ד למנכ"לים לשעבר, סמנכ"לים, דירקטוריון שבו הוא מבקש להחזיר בונוסים 5 שנים אחורה כולל ריבית והצמדה. ולא לשכוח מצנחי זהב והטבות - שם שוכבים המיליארדים או לפחות מאות מיליונים ולא בפטורי עובדים מהשורה. אני הייתי מצפה מטבע להפסיק להיות חברת פיננסים שקונה חברות אלא שתפתח את העסקים כולל ע"י מחקר ופתוח. אני לא מתחום מדעי החיים - אבל יש אלפי בוגרות P.Hd/MS.c שמחפשות עבודה ושכרן לא גבוהה במיוחד. טבע צריכה לפתח את הקופקסון הבא. לא לחפש שמשהו ימכור לה מוצר - כי אם הוא שווה באמת הוא ישמור לעצמו או במחיר מופקע.
לחברה כמו טבע עפ הרבה ועדים עם אינטרסים זרים. הועד לחץ לקנות כל מיני חברות ע"מ שטבע לא תבלע. הפאשלה הגדולה כמובן של ויגודמן שביצע טעויות נוראיות. אסור להתקרב לחברות כמו טבע עם ועדים כמו לפני 50 שנה. יחד עם זאת הרבה הצלחה לעובדים המסכנים. נקווה שטבע תנצל מהחוב של 35 מליארד שקל.
עדיין לא נגמרו לך השטויות במחסן ??
מה שייך הוועד להחלטות כושלות ? האם הוועד נפל בעוקץ המקסיקני ? האם הוועד משכן את עצמו עד התחתונים ברכישת אלרגן ? האם הוועד פיטר את ג'רמי לווין - המנכל הנורמלי האחרון . האם הוועד גרם לסיכסוכים בין הדירקטורים שגרמו לשיתוק החברה ?
ואחרי זה גם יפטרו עובדים.
הפחד של הוועדים מרכישה ע"י חברה גדולה גרמה ללחץ אדיר על ההנהלה.טבע הייתה צריכה להימכר לפני כמה שנים. יחד עם זאת ויגדומן עשה טעויות גדולות שאחריתן מי ישרונה. בכל מקרה שיהיה לויגודמן והעובדים הצלחה רבה בהמשך כי טבע יקרה ללב כל הישראלים.